hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy en hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Բուժքույր Աիդա Գաբրիելյանը 44-օրյա պատերազմի օրերին Ստեփանակերտի զինվորական հոսպիտալի բակ մտնող յուրաքանչյուր շտապ օգնության մեքենայում վիրավոր որդուն է փնտրել: Նրան պատերազմի 32-րդ օրը՝ հոկտեմբերի 28-ին,  որդու՝ Սերգեյ Գաբրիելյանի ջոկից, հոսպիտալ տեղափոխված զինծառայողները հայտնել  տղայի վիրավորվելու մասին:
Սերգեյ Գաբրիելյանը զոհվել է պատերազմի դաշտում՝ վիրավոր ընկերոջը փնտրելիս: Նա ձեռքից  վիրավոր լինելով հրաժարվել է տեղափոխվել հոսպիտալ, նախընտրել է օգնել ավելի ծանր վիրավորում ստացած ընկերոջը:
Ընկերոջը դեռ չգտած Սերգեյը երկրորդ վիրավորումն է ստանում՝ այս անգամ ոտքերից: Չի կարողանում քայլել: Թշնամու ԱԹՍ-ները սկսում են հրետանակործել Ուլյանասարը, որտեղ գտնվում էր Սերգեյն իր ջոկով:
Սերժանտ Գաբրիելյանին օգնության է հասնում  իր ջոկից մեկ այլ զինծառայող, որին Սերգեյը հրամայում է հեռանալ՝ գիտակցելով, որ վտանգվում է նրա կյանքը ևս: Սերգեյ Գաբրիելյանն արնաքամ լինելով մահանում է: Որդու սխրագործությունը մորը՝ Աիդա Գաբրիելյանին, փոխանցել է Սերգեյի ցուցումով Ուլյանասարից հեռացած զինվորը:
«Սերգեյն ասել է՝ ինձ թող դու գնա, բայց ասա, որ գան ինձ այստեղից հանեն: Լուսաբացին է եղել դեպքը: Ընկերն ասում էր՝ չի ուզեցել թողնի Սերգեյին, բայց քանի որ ջոկի հրամանատարն է եղել, հրամայել է, զինվորն էլ գնացել է»,-ասում է մայրն ու նշում՝ որդու հետևից ոչ մեկ չի գնացել:
Մայրը որդու հետ վերջին անգամ խոսել է հոկտեմբերի 28-ին՝ կեսգիշերն անց: Առավոտյան արդեն վիրավորվել է:
«Այդ օրն ասեց՝ մամա, սաղ լավ է, արխային մնա, մեր մոտ ամեն ինչ նորմալ է: Չգիտեր, որ ես տղաներից հարցնում եմ, որ մեզ մոտ էին տեղափոխում: Ինձ ասում էին, որ այնտեղ ուժեղ մարտեր են եղել՝ բայրաքթարներով ու մինամիոտներով բոմբիտ են արել, շատ վատ վիճակ է եղել»,- ասում է Աիդա Գաբրիելյանը:
Սերգեյի դին գտել են 2021 թվականի հունվարի 31-ին՝ ճիշտ այն նույն օրը, երբ պետք է ավարտեր ծառայությունն ու վերադառնար տուն: Նա բանակ էր մեկնել 2019 թվականի հունվարի 31-ին: Ծառայել է Մարտակերտում, ռազմական գործողությունների ժամանակ տեղափոխվել է Մարտունու շրջանի Ճարտար քաղաքի մոտակայքում գտնվող Ուլյանասարի դիրքեր: Աիյա Գաբրիելյանի փոխանցմամբ՝ որդու դին գտել են այն ծառայակցի օգնությամբ, որին Սերգեյը հրամայել էր գնալ և փրկվել: Մինչ հունվարի 31-ը տղայից նորություն չեն ունեցել:
«Այդ տղան տեսնելով իմ գրառումը, կապվեց մեզ հետ ասաց՝  Սերգեյը զոհվել, մնացել է այնտեղ, կարող եմ տեղը ցույց տալ»,- ասում  է մայրը և նշում, որ որդու դին անճանաչելի գտել են ադրբեջանական կողմի վերահսկողության տակ անցած տարածքում:
Տիկին Աիդան նշում է՝ հրամանատարը զինվորների կողքին չի եղել: Այս դրվագով քրեական գործ կա հարուցված
«Ծնողները դատի են տվել կամանդիրին, որ երեխաներին թողել է կռվի դաշտում ու ինքը դուրս է եկել: Նահանջ հրամանատար չի տվել, ասում են՝ լավ կռվող տղա է, բայց որ ես հարցրեցի իմ տղայի տեղը, չգիտեր: Իրեն էլ «Մարտական խաչ» 1-ին աստիճանի մեդալ են տվել, ծնողներն էլ հունից դուրս են եկել, որ տղների տեղը չգիտի ոնց է մեդալ ստանում: Հերոսը նա է, ով զինվորին մենակ չի թողնում, եթե դուրս էիր գալիս մեր երեխաներին էլ հետդ հանեիր: Ես չգիտեմ՝ իմ տղան քանի օր է արնաքամ մնացել»,- ասում է նա:
Նախորդ նյութըԲրյուսելում տեղի է ունեցել Փաշինյան-Ալիև-Միշել եռակողմ հանդիպումը
Հաջորդ նյութը1 մահ, 22 նոր դեպք. կորոնավիրուսի տվյալները՝ մեկ շաբաթում
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
ԱՄՆ միջնորդությամբ հայ 17 գերիները վերադարձվել են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Կարեն Անդրեասյանն ընտրվել է ԲԴԽ նախագահ
Ադրբեջանը խրախուսում է հայերի նկատմամբ պատերազմական հանցագործությունները․ ՀՀ ՄԻՊ
Edit with Live CSS
Write CSS OR LESS and hit save. CTRL + SPACE for auto-complete.